ABC ไดลูทหนัก! หลังจากหุ้นลูกเข้าวันนี้
ABC ไดลูทหนัก! หลังจากหุ้นลูกเข้าวันนี้ ณ เวลา 10.18 น.อยู่ที่ 1.13 บาท ลบ 1.29 หรือ 53.31% มูลค่าการซื้อขาย 8.54 ล้านบาท
15 พ.ค. 2558

ผู้สื่อข่าวรายงานว่า ราคาหุ้น บริษัท แอสเซท ไบร์ท จำกัด (มหาชน) หรือ ABC ณ เวลา 10.18 น.อยู่ที่ 1.13 บาท ลบ 1.29 หรือ 53.31% มูลค่าการซื้อขาย 8.54 ล้านบาท ขณะที่ดัชนีหุ้นไทยโดยรวมบวก 0.07%
โดยราคาหุ้นในรอบสัปดาห์ระหว่างวันที่ 11-15 พ.ค.58 มีการปรับตัวลงแตะฟลอร์ 3.22 บาทเมื่อวันที่ 11 พ.ค.58 และราคาหุ้นทรงตัวมาเรื่อยๆ จนกระทั่งวานนี้ (14 พ.ค.) มีการปรับตัวลงอีกครั้งที่ระดับ 2.42 บาท ปรับตัวลง 0.78 บาทหรือ 24.38%
ทั้งนี้ ในวันนี้ราคามีการปรับตัวหนัก คาดว่ามาจากสาเหตุที่ การปรับสิทธิใบสำคัญแสดงสิทธิในการจองซื้อหุ้นสามัญ ABC-W1 โดยมีลักษณะการปรับสิทธิ ปรับราคาและอัตราการใช้สิทธิ
ราคาการใช้สิทธิเดิม (บาท/หุ้น)                       : 1.50
ราคาการใช้สิทธิใหม่ (บาท/หุ้น)                       : 0.465
อัตราการใช้สิทธิเดิม (หน่วย: หุ้น)                    : 1 : 1
อัตราการใช้สิทธิใหม่ (หน่วย: หุ้น)                    : 1 : 3.225
เนื่องจาก บริษัทจะปรับราคาการใช้สิทธิและอัตราการใช้สิทธิเพื่อรักษาผลประโยชน์ตอบแทนของผู้ถือใบสำคัญแสดงสิทธิไม่ให้ด้อยไปกว่าเดิม โดยเหตุการณ์ที่ต้องปรับสิทธิเนื่องจากเสนอขายหุ้นที่ออกใหม่ในราคาที่ต่ำกว่าราคาตลาด เสนอขายใบสำคัญแสดงสิทธิในราคาต่ำกว่าราคาตลาด